**"Kirstinelysts Venner" afholdt generalforsamling torsdag den 17. marts 2016 kl. 19.00 på Kirstinelyst**

Dagsorden:

Pkt. 1: Til dirigent blev valgt Jørgen Pedersen.

Pkt. 2: Formandens beretning:

"Den 1. maj havde vi arrangementet "Liv på heden", hvor vi serverede grillstegte lammekøller med tilbehør, og havde forskellige aktiviteter. Især pandekagebagning  over bål var en stor succes. Der var stor interesse for at se på fårene, der blev drevet og klippet. Der var også en populær vandretur med naturvejleder Helle Thuesen. I løbet af dagen havde vi ca. 200 besøgende.

Den 12. juni indbød Naturstyrelsen til vennefest. Her var også god tilslutning.

Den 23. august var det "Hedens dag", hvor menuen var helstegt pattegris. Det var også noget, folk kunne lide. Og pandekagebagningen over bål trak igen mange  børn til. Vi tilbød også hestevognskørsel, snapsetur og folkedans.

Den 26. september om aftenen var vi ude for at høre hjortebrøl. De var lidt langt væk, men vi så og hørte dem. Terrænet bød på udfordringer i form af en del store vandhuller. Efter den våde vandretur fik vi kaffe hos Jørgen Rosenskjold.

Jeg vil gerne takke de mange frivillige hænder, som har hjulpet til ved vores arrangementer."

Pkt. 3: Regnskab v/kassereren. Regnskabet blev godkendt med følgende kommentar og spørgsmål:

Prisen for maden ved arrangementerne bør sættes op.

Hvad har I gjort for at få Billund Kommune til at betale kontingent?

Gert Hougaard vil forsøge at gøre noget  for at få Billund Kommune til at betale.

Pkt. 4: Kontingent. Det blev besluttet, at kontingentet fortsat skal være 50 kr. pr. person.

Medlemmerne skal have meddelelse om betaling af kontingent indeholdende beløbets størrelse, betalingsdato og foreningens kontonummer snarest.

Pkt. 5: Der var ingen indkomne forslag.

Pkt. 6: Bestyrelsens forslag til aktiviteter:

"Liv på heden" sammen med Naturstyrelsen den 21. maj 2016.

"Hedens dag" den 21. august 2016.

Kun for medlemmer af foreningen:

"Natteravnetur"

"Vennefesten" den 10. juni 2016.

Gert Hougaard fremlagde og gennemgik Naturstyrelsens foreløbige liste over forslag til aktiviteter den 21. maj 2016:

NST = Naturstyrelsen, KV = Kirstinelysts Venner

Annoncering (NST)

Parkering (KV)

Fotografering (NST + KV)

Entre (KV)

Grillning krondyr (NST)

Middag/kaffe (KV)

Pandekager (KV)

Guidede ture (NST): LIFE-hedeprojektet, naturpleje for en dag, fugletur, hedebønder og kartoffeltyskere.

Islandshesteridning (NST)

Hestevognskørsel (NST + KV)

Hedeafbrænding (NST)

Lynghøst med le (NST)

Fuglekiggeri fra ny udsigtsplatform (NST)

Aktiviteter omkring dyrehold på heden (NST)

Pkt. 7: Valg af bestyrelsesmedlemmer:

Jørgen Rosenskjold blev genvalgt.

Jens Chr. Lauridsen blev valgt.

Pkt. 8: Valg af to suppleanter:

Poul Henrik Frerks

Peer Høgsberg.

Pkt. 9: Valg af revisor:

Jørgen Pedersen blev genvalgt.

Pkt. 10: Eventuelt.

Ønsker om hjælp af frivillige hænder skal sendes ud i god tid.

Man kan evt. spørge om hjælp på Vandel Efterskole og Engelsholm Højskole.

Formanden takkede for god ro og orden.

Efter generalforsamlingen var der kaffe, og Gert Hougaard fortalte om og viste billeder af hedepleje og hedeafbrænding.